google/wiki40b huggingface dataset:
US Open 1973 (tennis)

US Open 1973 i tennis ble spilt på gress i Forest Hills i New York mellom 27. august og 9. september.
Yanovalgus

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Arten er beskrevet fra Japan og er også kjent fra Taiwan.
8. luftvernbrigade

8. luftvernbrigade (russisk: 8-я зенитная ракетная Шавлинская ордена Кутузова бригада) FPN 36411 er en luftvernbrigade underlagt 5. armé, forlagt til Ussurijsk i Østre militærdistrikt.
International Work Group for Indigenous Affairs

International Work Group for Indigenous Affairs, eller Den internasjonale arbeidsgruppen for urfolk, er en uavhengig internasjonal organisasjon som arbeider med urfolks rettigheter. IWGIA ble etablert i 1968 og fungerte opprinnelig som et nettverk av aktivister, forskere og rådgivere. I 2000 ble IWGIA en medlemsbasert organisasjon. IWGIA arbeider særlig med urfolks menneskerettigheter, selvbestemmelse, rett til land og kontroll over ressurser, kulturell integritet og utvikling. Organisasjonens sekretariat holder til i København.
IWGIA har konsultativ status i FNs økonomiske og sosiale råd (ECOSOC) og har observatørstatus i Arktisk råd.
André Gaston Prételat

Liv og virke

I 1896 fullførte André-Gaston Pettelat den militære offisersutdannelse i École de Saint-Cyr. Han ble sendt til Madagaskar i 1898.
Fra 1910 til 1912 var han militærattaché i Tanger i Marokko. Under første verdenskrig steg han i gradene til han i 1917 ble kommandør for det franske 159. regiment.
I 1919 var Prételatstabssjef for den franske hær i Alsace, som i mange år hadde vært tysk men som kom tilbake til Frankrike etter verdenskrigen. Han var også stabssjef under general Gouraud i Levanten fra 1920 til 1922.
Fra 1930 til 1934 kommanderte Prételat Frankrikes 2. militærregion. I 1934 begynte han på fem års tjeneste i landets høyeste krigsråd. Som tiltenkt kommandør av den andre franske armé gjennomførte han i 1938 krigsspill som skulle vise seg å tilsvare det tyske angrepet som kom i mai 1940, og øvelsene viste at Ardennene var så godt som uforsvart. Etter Münchenkonferansen i desember 1938 advarte han i en rapport om at forsvarsverkene i dette avsnittet var utilstrekkelige, og fire måneder etter presenterte han en plan om hvordan situasjonen kunne utbedres. Men da krigen brøt ut i september 1939 var intet blitt gjort med saken.

Andre verdenskrig

I tidlig september 1939 var Prételat en av to direkte krigsmotstandere i det 19 mann store krigsrådet. Som en markering av Frankrikes støtte til Polen angrep han den 8. september de tyske stillinger i Saarland. Prételat mente at han hadde utilstrekkelig luftstøtte for å presse videre, og da det polske forsvaret falt sammen i øst beordret general Maurice Gamelin i overkommandoen den 12. september at angrepet skulle innstilles. Da Polen kapitulerte, trakk Prételat sine styrker tilbake til Maginotlinjen.
Da tyskerne invaderte den 10. mai 1940 tok Prételats 2. armégruppe lite del i de innledende kampene der de satt bak Maginotlinjen. Historikere har senere påpekt at gitt den tyske angrepsretningen var Prételats sektor svært overbemannet. Uansett, i løpet av de to første ukene sendte han fra seg 20 av sine 30 divisjoner for å forsterke fronten mot tyskene i nordvest. Den 26. mai bad Prételat om tillatelse til å trekke seg bakover fra Maginotlinjen, ettersom feltgeografien tilsa at tyskerne da lett kunne svinge inn bak hans venstre flanke og rulle opp hans frontavsnitt. Dette ble nektet av overkommandoen. Det var bare den 12. juni, da sammenbruddet var nært, at han fikk ordre om å trekke seg tilbake. Trass i fortsatt innbitt motstand i en ukes tid klarte tyske styrker å omringe restene av 2. armegruppe. Mange av dens styrker fortsatte kampen i flere dager etterat Frankrike undertegnet våpenhvileavtalen den 22. juni.
En bitter Prételat tok ikke mer del i krigen.
Brachyphoderes

Utseende

Middelsstore, slanke, svarte trebukker med noe forkortede dekkvinger. Dekkvingene og den indre delen av lårene og leggene på bakbeina er gulaktige. Antennene er tynne, omtrent halvparten så lange som kroppen, utvidet mot spissen. Pronotum er tønneformet, omtrent så bredt som langt. Dekkvingene er litt innsvingende på sidene, tilspissede bak, spissene når til omtrent halvparten av bakkroppens lengde og spriker kraftig i den bakre delen, de er gulaktige med mørk rand. Beina er nokså lange, lårene tydelig klubbeformede.

Utbredelse

Artene er bare kjent fra Mexico og El Salvador.
Min mikropartner

Handling

Testpiloten Tuck Pendleton (Dennis Quaid) blir «forminsket» for å være med på et høyst hemmelig eksperiment. Han skal sprøytes inn i en testkanin, men ved et uhell havner han i stedet i blodstrømmen til den sjenerte hypokondreren Jack (Martin Short) som jobber på et supermarked. Men han må komme seg ut av Jack i løpet av 24 timer – ellers vil han dø. Ting kompliseres ytterligere når banditter forsøker å tilrane seg hemmeligheten.
Dendrogram

Eksempel

Et eksempel på hierarkisk data, der forskjellen mellom datapunktene er representert ved avstand mellom punkter i et koordinatsystem:
Et hierarkisk ordnet dendrogram av de samme dataene vil kunne se slik ut
Den øverste rekken representerer data (individuelle observasjoner), linjene lengre ned representerer klynger som enkeltdataene tilhører, og pilene representerer avstand (forskjeller).
Avstanden mellom klynger av sammenslåtte data øker jevnt med det hierarkiske nivået på klyngene. Høyden på hver node er proporsjonal med verdien av forskjellene mellom dattergruppene.
Syd Barrett (album)

Sporliste

Alle sangene er skrevet av Syd Barrett, unntatt hvor annet er notert.
En livredd mann

Bakgrunn

Sangen er en melankolsk og mørk popballade, komponert av sangeren og låtskriveren Kjetil Mørland fra Grimstad. Han har skrevet flere låter i samme sjanger tidligere, blant andre «A Monster Like Me» som vant Melodi Grand Prix 2015 og «Who We Are», fremført av artisten Rebecca. Låten endte på andreplass i Melodi Grand Prix 2018. 
Inspirasjonen til «En livredd mann» kom fra Mørlands mor som døde av kreft 2011. «Låten handler i store trekk om å gå gjennom noe grusomt man aldri hadde forventet skulle skje» og «etter at jeg ble pappa, så føler jeg at jeg er blitt mer redd. Livredd, rett og slett», sa Mørland i et intervju med Dagbladet i februar 2019. 
Han sendte inn sangen til Melodi Grand Prix 2019, der den ble plukket ut som en av ti låter til den norske finalen lørdag 2. mars. Han fremførte låten selv, men den ble slått ut i første runde av finalen.

Mottakelse

Sangen er en popballade og den fikk middels mottakelse av norske musikkanmeldere etter utgivelsen 25. januar 2019. Aftenposten var mest positiv og omtalte sangen som en «tre minutter knallsterk og moderne ballade», mens NRK omtalte bidraget som «Sårt, men samtidig med et snertent nok krutt til å ta publikum med storm».
Dagbladets anmelder Anders Grønneberg ga den terningkast 2 og roste sangen for en oppløftende og vakker starter. «Derfor blir fallet desto større sekunder seinere når teksten åpenbarer seg, for her stables det klisjeer i både høyden og bredden.» Også VGs anmelder kritiserte teksten, og la til at Mørland «stiller med egen dialekt og nasjonalromantisk usikkerhet. Det burde han ikke gjort».
Tross de varierende anmeldelsene var låten en av favorittene til å vinne den norske finalen. På veddemålbyråenes oddslister lå den på en andreplass, bak «Spirit in the Sky» med gruppen KEiiNO. Tross favorittstempelet ble låten slått ut i første runde under den norske finalen.
Dualt polyeder

Avstumpingssekvens

Denne «avstumpingssekvensen» viser at et dodekaeder og ikosaeder er duale polyedre.
Endotelin

Endotelin er et protein som får blodårer til å trekke seg sammen.
Ford Anglia

Anglia E04A (1940 - 1948)

Den første modellen, som ble lansert i 1940 og gitt den internasjonale Fordmodell-koden E04A, var en ansiktsløftet versjon av Ford 7Y, en enkel bil som var tilsiktet den billige delen av markedet. Det var to utgaver, Tudor og Perfect. De fleste modellene ble malt sort, og stilen var typisk for 1930-tallet, med en oppreist radiator. 2-dørsmodellen (Tudor) er lik den 4-dørs E93A Ford Prefect-modellen. Produksjonen, hindret av stengingen av Fords fabrikker under 2. verdenskrig, opphørte i 1948 etter et totalt produksjonsantall på 55 807 enheter.

Anglia E494A (1949 - 1953)

1949-modellen, som fikk koden E494A, var en forandret versjon av den forrige modellen, med en front som var litt mer i stil med 40-tallets biler. Den hadde en radiator med fall, som lignet litt på en BMW. Igjen var det en veldig spartansk utstyrt bil. Mens produksjonen som Anglia ble avsluttet i 1953, ble den fortsatt som Ford Popular til 1959. Inkludert all produksjon ble et totalt antall av 108 878 modeller bygd.

Anglia 100E (1953 - 1959)

I 1953 lanserte Ford en helt ny bil med modellnavnet 100E. Bilen hadde en mer moderne stil, og 
var tilgjengelig som en 2-dørs Anglia og en 4-dørs Ford Prefect. I løpet av denne perioden var den gamle Angliaen tilgjengelig som 103E Ford Popular, utropt som den billigste bilen i verden.

Anglia 105E (1959 - 1967)

Den siste Anglia-modellen var 105E, som ble introdusert i 1959. Den amerikansk-inspirerte stilen inkluderte en neselinje som gikk ned til en skrå grill mellom markante «øyeliknende» framlykter. Det jevnt hellende linjen lignet mer på en 50-talls Studebaker. Som flere modeller fra sent på 50-tallet hadde bilen et bakoverlent bakvindu og en flat taklinje (noe som ga passasjerene i baksetet brukbart god plass), og den hadde halefinner.
Den nye stilen var tilpasset den nye motoren, noe de mindre Fordmodellene hadde trengt over lengre tid, en 997cc toppventil rekkefirer.  Akselerasjonen fra stillestående var fortsatt dårlig etter dagens standarder, men den var sterkt forbedret fra tidligere modeller. Også nytt for britiske Fordmodeller var en 4-trinns gearboks og elektriske vindusviskere.
Den gamle 100E Anglia forble tilgjengelig som den nye Ford Popular, mens Ford Escort forble tilgjengelig uforandret. I 1961 ble Escorten utbyttet med 105E Anglia estate-modellen.
En forhekset, flyvende og lyseblå Ford Anglia 105E er et innslag i Harry Potter og Mysteriekammeret, en bok i Harry Potter-serien. Angliaen i boken kan magisk strekke seg (på innsiden) for å få plass til samtlige i familien Wiltersen og Harry Potter, for så å bli usynlig og fly.

Super Anglia 123E (1962 -1967)

Fra 1962 ble 123E Anglia Super tilgjengelig sammen med 105E. Disse tok fullstendig over for Prefectene, med en større 1198cc motor og andre forbedringer.
Den samme bilen ble også solgt i Europa. En variant som kun var tilgjengelig i Europa var Anglia Sportsman, som hadde reservehjulet bakpå. Forkrommede støtfangere ble satt på, samt brede hvitstripede hjul og en valgfri stripe på siden som gikk opp til halefinnen.
1 288 956 105E Angliaer ble produsert før den ble erstattet av den nye Ford Escort.
Fylkesvei 2374

Fylkesvei 2374 går mellom Nerset i Østre Toten og Børsvollsvea i Vestre Toten. Veien er 4,8 km lang.
Frem til 2019 hadde veien betegnelsen Fv113.
Lagrettemann

Lagrettemenn var i unionstiden med Danmark norske bønder som ble utpekt for å være meddommere på tingene, bevitne dokumenter, fordele skattlegging m.m. Disse bøndene måtte møte opp og delta som lagrettemenn under tingsamlingene. Dette var en plikt og den gikk på omgang, selv om ofte de samme personene ble gjenoppnevnt. Det var gjerne mer framstående bønder i bygdene som hadde disse vervene og for en del personer var det antakelig knyttet en viss prestisje til vervet. Alle var ikke like glade for å bruke tiden sin på dette. ”Kongen” (dvs. sentralmyndighetene i København) måtte iallfall flere ganger refse lagrettemennene og innskjerpe pliktene
«Lagrettemenn» er noe annet enn dagens medlemmer av «juryen» i straffesaker for lagmannsrettene, det vil si de ikke-jurister som er med og avgjør skyldspørsmålet. Denne juryen kalles lagrette.
Arcadia 2001

Arcadia 2001 er en andre generasjons, 8-bits spillkonsoll produsert av det amerikanske firmaet Emerson Radio Corp. Konsollen ble lansert i 1982 og har grafikk på linje med konsollene Intellivision og Philips G7000. Den ble avviklet 18 måneder etter den ble først sluppet ut, med kun 35 spill som ble sluppet ut til den.
Drep ikke en sangfugl (film)

Handling

Handlingen utspiller seg i Alabama under den store depresjonen i 1930-årene. Atticus Finch (Gregory Peck) er en tobarnsfar og advokat som lever i den tro om at alle må bli behandlet rettferdig. Når Atticus skal forsvare en svart mann (Brock Peters) tiltalt for å ha voldtatt en hvit kvinne får han deler av den hvite lokalbefolkningen mot seg. Hele filmen skildres gjennom øynene på Atticus' to barn, datteren Scout (Mary Badham) og sønnen Jem (Phillip Alford).

Om filmen

Drep ikke en sangfugl ble utvalgt til bevaring i National Film Registry i 1995. Rollefiguren Atticus Finch er på førsteplass på Det amerikanske filminstituttets liste over de 50 beste heltene i amerikanske filmer. Elmer Bernsteins lydspor ligger i tillegg på listen over historiens beste filmmusikk.
Den ble godt mottatt av anmelderne, noe som gjenspeiles i at den har fått 91 % på Rotten Tomatoes.
Friidrett under de britiske imperie- og samveldeleker 1962

Friidrett under de britiske imperie- og samveldeleker 1962. Friidrett var en av flere sporter under de britiske imperie- og samveldeleker (British Empire and Commonwealth Games) som ble arrangert i Perth i Australia i perioden 22. november til 1. desember 1962. Det var de sjette lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1962–1966) het (British Empire and Commonwealth Games). I lekene i 1962 ble det konkurrert i 31 øvelser i friidrett, 21 for menn og ti for kvinner. Australia ble beste nasjon med tolv gullmedaljer foran England med sju.
Nationaltheatret

Beliggenhet og bygningen

Nationaltheatret ligger i Studenterlunden, avgrenset av Karl Johans gate i nord, Johanne Dybwads plass med Nationaltheatret T-banestasjon og Nationaltheatret jernbanestasjon i vest, Stortingsgata i syd og Universitetsgata i øst.
Før Nationaltheatret ble reist, var beliggenheten gjenstand for diskusjon gjennom flere tiår. Teaterforkjemperne hadde blinket seg ut den nåværende beliggenheten ved Studenterlunden, men det måtte oppgis etter hard motstand fra universitetet, som ligger i samme området. I 1880 skrev universitetskollegiet at et slott, et storting, et universitet og et teater ikke hører naturlig sammen, da teatrets «karakter i det hele og den virksomhed, som udgaar derfra, i selve sit Væsen saa forskjellig fra den, hvortil de trende andre er viede, at de til sammen ikke vil kunne udgjøre nogen harmonisk forbindelse». Men i de påfølgende år oppnådde norske forfattere som Ibsen og Bjørnson en internasjonal prestisje som satte universitetet helt i skyggen, og da søknad om et teater ved Studenterlunden atter blev fremmet i 1888, med støtte fra nettopp Ibsen og Bjørnson, gikk saken raskt igjennom. Universitetet protesterte forgjeves, men fikk medhold i at Nationaltheatrets inngang ikke skulle peke mot universitetet, og at teaterets tak ikke skulle være vesentlig høyere enn universitetets.
Bygningen, med fasader hovedsakelig i gul maskintegl og granitt, ble tegnet av arkitekt Henrik Bull, som vant en arkitektkonkurranse om oppdraget i 1891. Teatret åpnet den 1. september 1899. I løpet av åpningshelgen ble det spilt tre åpningsforestillinger, en for hver av dramatikeren som står innskrevet i byggets fasade: Ludvig Holberg, Bjørnstjerne Bjørnson og Henrik Ibsen. Bygningen ble fredet etter lov om kulturminner i 1983.
Bygningen er i et betydelig forfall, og det vurderes i 2010 ulike eierformer for bygningen og kostnader med hensyn til istandsettelse, hvor Statsbygg skal utarbeide et forprosjekt for oppgradering.

Scener

Den opprinnelige teatersalen fra 1899 (Hovedscenen) er innredet i nyrokokkostil. I tillegg er det i ettertid innredet tre andre scener i bygningen: Amfiscenen, Malersalen og Bakscenen. Etter at Torshovteateret åpnet i 1977 har dette også blitt regnet som en av Nationaltheatrets scener, selv om teateret i en annen del av byen.
Hovedscenen hadde opprinnelig 1268 sitteplasser, men etter diverse ombygginger – blant annet i forbindelse med at Amfiscenen ble etablert – er det nå redusert til 741. Amfiscenen åpnet i 1963 i teaterets 4. etasje og har i overkant av 200 sitteplasser. Scenen har blitt bygget om i flere omganger, sist i 1999. Malersalen er teaterets nyeste og minste scene med plass til rundt 60 publikummere. Denne har egen inngang fra baksiden, og ligger som navnet antyder i rommet som tidligere ble brukt som maleverksted for scenekulisser. Malersalen ble tatt i bruk i 1983 etter at en del av teaterets verksteder flyttet ut av hovedbygningen.

Kulturminne

Nationaltheatret er et kulturminne og har nummer 86156 i Riksantikvarens kulturminnebase.
Keflavík internasjonale lufthavn

Historie

Flyplassens historie er interessant på mange måter. Den ble bygget av  De forente staters flyvåpen under andre verdenskrig og tatt i bruk 23. mars, 1943. Under krigen tjente den utelukkende militære interesser, men straks etter krigen ble den en meget benyttet flyplass for tekniske mellomlandinger i atlanterhavstrafikken. På grunn av dens strategiske betydning blir plassen fortsatt benyttet av det amerikanske flyvåpen, selv etter den kalde krigen

Leifur Eiríksson Air Terminal

Keflavík International Airport har en terminal som kalles «Leifur Eiríksson Air Terminal» (Flugstöð Leifs Eiríkssonar eller Leifsstöð på islandsk), oppkalt etter Leiv Eiriksson. Den ble tatt i bruk i 1987 og da ble den sivile og den militære del av flyplassen adskilt. Terminalen er senere utvidet med en ny fløy; «south building», som ble tatt i bruk i 2001 for å imøtekomme kravene til  Schengenavtalen. Den opprinnelige bygning er utvidet og ble tatt i bruk i 2007. Terminalen har Tax-free-handel både i avgangs- og ankomstshallene.
Selv om Islands folketall ikke er større enn 300 000, er det regulære flyvninger til og fra sju amerikanske og 16 europeiske byer. Da er all innenrikstrafikk holdt utenfor, da denne blir betjent av Reykjavík lufthavn som også tar hånd om trafikken til Grønland og Færøyene. De viktigste islandske flyselskaper er Icelandair og Iceland Express.

Islandsk motstand mot amerikansk tilstedeværelse

Gjennom 1960- og 1970-årene var det stor motstand og flere protestdemonstrasjoner på Island mot det amerikanske nærværet, spesielt i Keflavík, og hvert år samlet hundrevis, noen ganger tusenvis av demonstranter seg og gikk den 50 km lange veien til Keflavík og ropte «Ísland úr NATO, herinn burt» («Island ut av NATO, vekk med de militære»). En av de mer kjente demonstrantene var den senere presidenten på Island Vigdís Finnbogadóttir, men da hun senere ble president, støttet hun det militære nærværet.
Tipula

Utseende

Store, langbeinte stankelbein med smale vinger som har mange, lange årer (enkelte arter har reduserte vinger). På farge er de gråaktige, gulaktige eller mørkt brunlige, sjelden helt svarte. Vingene er ofte brunlige, av og til med tegninger. Hodet har lang "snute" og lange palper, antennene er trådformede og litt lengre enn hodet, med kranser av lange, utstående hår. Thorax er avlang med dype furer, en V-formet fure på ryggen er særlig påfallende. Svingkøllene (halterne) er ganske lange. Bakkroppen er lang og sylindrisk, hunnen har et nokså langt, spisst eggleggingsrør, hannens ytre kjønnsorganer er gjerne ganske kompliserte.
Larvene er pølseformede mer litt læraktig, tykk hud.

Skadedyr

Noen av stankelbeinartene kan gjøre en del skade i jord- og hagebruk. Det er larvene som er problemet – de spiser planterøtter og kan også gnage av unge planter i rothalsen. 
Myrstankelbeinet, Tipula paludosa, er den arten som særlig skaper problemer i Nordvest-Europa. De voksne er ganske store, gulbrune på farge, med vinger som er brune langs forkanten, og flyr i juli-september. De grå larvene kan gjøre skade når de er nesten utvokst, om våren og forsommeren. Områder med fuktig, moldrik jord som drenerte myrer er spesielt utsatt. Bestandene svinger sterkt og det er bare i enkelte år at de skaper problemer. Grovt sett kan man regne med at skader er sannsynlige dersom tettheten av myrstankelbeinlarver overstiger 100 larver per kvadratmeter. Siden larvene kommer opp for å spise om natten, må eventuell sprøyting iverksettes på kvelds- eller nattestid. 
Men heldigvis, de aller fleste stankelbeinartene er helt harmløse.
Norgesmesterskapet i sandvolleyball

Norgesmesterskapet i sandvolleyball arrangeres årlig for menn og kvinner, senior og aldersbestemte klasser. Sandvolleyball og NM organiseres av Norges Volleyballforbund.
Bagtrax

Bagtrax er ett system for høyhastighetssortering av bagasje på flyplasser. Systemet er i drift på seks flyplasser, deriblant Schiphol og terminal 5 på Heathrow. I Norge er dette systemet brukt på Oslo lufthavn, Gardermoen. Bagtrax er skinnegående vogner på hjul, som med framdrift av lineære elektromotorer sorterer bagasje. Systemet er patentert av Vanderlande Industries Nederland.
Brundalen

Brundalen ligger øst i Trondheim, i tidligere Strinda kommune. Første stavelse brun skal bety brønn, dvs at i området var det flere gode brønner i et distrikt der det ellers var vanskelig å finne godt drikkevann. Brundalen var opprinnelig en plass under gården Rotvoll Øvre, og ble fradelt fra denne i 1925.
I området finnes i dag blant andre Brundalen sykehjem, Brundalen videregående skole og Brundalen barneskole.
I årbok for Strinda historielag Strinda den gang da 2003 er området Brundalen–Øvre Charlottenlund beskrevet.
Beni (departement)

Beni (også kalt El Beni) er et departement nordøst i Bolivia. Beni ligger i lavlandsområdet i landet og har en befolkning på 422 008 innbyggere (2012). Departementet ble opprettet i 1842. Hovedstaden ligger i byen Trinidad.
Albin Express

Historie

Lars Nylander ved Albin Marin hadde observert J/24s seiersgang, og ønsket derfor å lage en liten, rask seilbåt. Den svenske båtkonstruktøren Peter Norlin fikk oppdraget og tegnet en lettseilet, rask og billig båt. Imidlertid kunne den nye båten med selvslående fokk ikke konkurrere med J/24 i lett vind, så Peter Norlin forlenget den forut og akter med en halv meter, gjorde stevnen brattere og erstattet den selvslående fokken med en 110 % fokk. Fabrikken i Kristinehamn satte alle kluter til og bygget båten på rekordtid. Expressen fikk raskt sitt gjennombrudd på det svenske markedet, da den var velseilende og som 3/4 fabrikat var prisen 49 900 svenske kroner.
Albin Express ble fra starten en enorm suksess, og båten ble raskt klassebåt og fikk klasseklubb. I september 1979 var det tid for det første svenske mesterskapet, hvor Peter Sundelin ikke uventet tok seieren.
Albin Marin AB produserte for fullt i perioden 1979–81 og mer enn 1000 båter ble bygget. Etter en intens periode gikk salget ned, og produksjonen fortsatte 1982–84 ved Nya Albin Marin AB på Gotland hvor man rundet byggenummer 1100. Alle disse Expressene ble levert som 3/4 fabrikat.
Albin Express-produksjonen opphørte i en periode, men Express produktion AB på Gotland fortsatte å bygge andre båter og gjenopptok produksjonen av Express i 1989–90. 10 båter ble bygget – en del i blå plast som ble levert til Finland. Etter det ble formene solgt til Rent-A-Boat, en virksomhet Bengt Söderberg, Peter Norlin og Jörgen Nilsson stod bak. Først i 2000 ble neste Express støpt: En rød luksus-Express med byggenr. 2000 ble bygget i Estland. I 2001 ble den neste bygget, men denne gang i Arboga. Og i 2002 ble byggenr. 2002 plastet av RS-Plast og ferdiggjort av eierne. I 2003 solgte Rent-A-Boat formene videre til Nya Expressbyggarna som bygget 10 båter. Finessabåtar AB i Trosa overtok formene i 2005 og selger nå nye Expresser.
Camira

Utbredelse

Arten er bare kjent fra Malaysia.